Thomas Henry , el ze un zogador de bałon franseze, tacante del Venezia. De ròło sentravanti, el ze abiłe a defender el bałon e el ze perìgołozo inte'l zogo aereo. Speso el vien incontro a cùzer el zogo, el conpare so ła trecuarti, el zoga sponde de prima rafinae, oltra a efetuar colpi de siòła e de taco. El crese calcistìgamente inte'l Beauvais indove inte ła segonda scuadra, miłitante inte ła tersa categoria franseze el reałiza 41 redi in 30 partìe. Ła stazon sucesiva el zoga co ła prima scuadra inte'l canpionato Championnat de France amateur dove che'l se mete in mostra co 14 redi in 34 partìe. L'ano sucesivo el se trasferise al Frejus Saint-Raphael, scuadra de ła medèzema serie dove che'l reałiza 35 redi in 34 partìe. A fin stazon el vien acuistà par 500.000 euro dal Nantes. Dopo sìe mezi inte ła scuadra 2 el debuta in prima scuadra inte ła Ligue 1 zogando però solchè 34 minuti in do partìe. El vien vendùo par 610.000 euro al Chambly, inte ła tersa serie franseze indove el otien ła promosion in Ligue 1. In 3 ani el zoga 96 partìe e reałizando 80 redi. El 17 de agosto 2019 el vien acuistà par un miłion de euro da l'OHL, inte ła serie b belga co ła cuała el vinse el canpionato. Durante l'anada de Pro League 2020-2021 el ze stà nominà vice-canonier de ła conpetision co 21 gol. El 24 de agosto 2021 vien acuistà dal Venezia Football Club par 5,5 miłion de euro, deventando l'acuisto pì costozo de ła storia del club Tre zorni dopo el ezordise in serie A inte ła partìa in caza de l'Udinese, perdesta par 3-0. L'11 de setenbre seguente el reałiza ła so prima rede co i veneti in ocazion del suceso par 1-2 in caza de l'. Thomas Henry inte'l marcà estivo, finìa ła stajon co'l Venezia Football Club, el vien vendùo in serie A a l' Hellas Verona Football Club .